เราสั่งเกาเหลาซุปเปอร์เหมือนชื่อร้านเลย น้ำซุปแซ่บโดดๆ ไม่ใช่รสกลมกล่อม แต่เราเป็นคนชอบรสโดดๆเลยรุ้สึกโอเค หมูสับก้อนกินกะผักกาดขาวในถ้วยเข้ากันดีมาก หมูกรอบชิ้นโต ถือว่าไม่งกเนื้อเลยเมื่อเทียบกะร้านก๋วยเตี๋ยว เกาเหลา บางร้านในภูเก็ตที่หั่นโรยมาบางๆ เราจามสองทีก็กระเด็นไปหมด

อีกอย่างที่แนะนำว่าควรสั่งมากินคู่กันคือน้ำเสาวรส รสชาติหอมหวาน สดชื่นเหมือนยืนปากเหว เราไม่เคยกินที่ไหนอร่อยเท่าที่นี่เลยว่างั้น